CELEX: 62020CA0181
Language: mt
Date: 2022-01-25 00:00:00
Title: Kawża C-181/20: Sentenza tal-Qorti tal-Ġustizzja (Awla Manja) tal-25 ta’ Jannar 2022 (talba għal deċiżjoni preliminari tan-Nejvyšší soud České republiky – ir-Repubblika Ċeka) – VYSOČINA WIND a.s. vs Česká republika – Ministerstvo životního prostředí (Rinviju għal deċiżjoni preliminari – Ambjent – Direttiva 2012/19/UE – Skart ta’ tagħmir elettriku u elettroniku – Obbligu ta’ finanzjament tal-ispejjeż relatati mal-immaniġġar tal-iskart minn pannelli fotovoltajċi – Effett retroattiv – Prinċipju ta’ ċertezza legali – Traspożizzjoni mhux korretta ta’ direttiva – Responsabbiltà tal-Istat Membru)

14.3.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 119/9
            
         
      Sentenza tal-Qorti tal-Ġustizzja (Awla Manja) tal-25 ta’ Jannar 2022 (talba għal deċiżjoni preliminari tan-Nejvyšší soud České republiky – ir-Repubblika Ċeka) – VYSOČINA WIND a.s. vs Česká republika – Ministerstvo životního prostředí
      (Kawża C-181/20) (1)
      
      (Rinviju għal deċiżjoni preliminari - Ambjent - Direttiva 2012/19/UE - Skart ta’ tagħmir elettriku u elettroniku - Obbligu ta’ finanzjament tal-ispejjeż relatati mal-immaniġġar tal-iskart minn pannelli fotovoltajċi - Effett retroattiv - Prinċipju ta’ ċertezza legali - Traspożizzjoni mhux korretta ta’ direttiva - Responsabbiltà tal-Istat Membru)
      (2022/C 119/12)
      Lingwa tal-kawża: iċ-Ċek
      
         Qorti tar-rinviju
      
      Nejvyšší soud České republiky
      
         Partijiet fil-kawża prinċipali
      
      
         Rikorrent: VYSOČINA WIND a.s.
      
         Konvenut: Česká republika – Ministerstvo životního prostředí
      
         Dispożittiv
      
      
                  1)
               
               
                  L-Artikolu 13(1) tad-Direttiva 2012/19/UE tal-Parlament Ewropew u tal-Kunsill tal-4 ta’ Lulju 2012 dwar skart ta’ tagħmir elettriku u elettroniku (WEEE) huwa invalidu sa fejn din id-dispożizzjoni timponi fuq il-produtturi l-finanzjament tal-ispejjeż relatati mal-immaniġġar tal-iskart minn pannelli fotovoltajċi mqiegħda fis-suq bejn it-13 ta’ Awwissu 2005 u t-13 ta’ Awwissu 2012.
                  L-Artikolu 13(1) tad-Direttiva 2012/19 għandu jiġi interpretat fis-sens li jipprekludi leġiżlazzjoni nazzjonali li timponi fuq l-utenti ta’ pannelli fotovoltajċi, u mhux fuq il-produtturi ta’ dawn il-pannelli, il-finanzjament tal-ispejjeż relatati mal-immaniġġar tal-iskart mill-imsemmija pannelli mqiegħda fis-suq mit-13 ta’ Awwissu 2012, data tad-dħul fis-seħħ ta’ din id-direttiva.
               
            
                  2)
               
               
                  Id-dritt tal-Unjoni għandu jiġi interpretat fis-sens li l-fatt li Stat Membru jkun adotta leġiżlazzjoni kuntrarja għal direttiva tal-Unjoni qabel l-adozzjoni ta’ din id-direttiva ma jikkostitwixxix, fih innifsu, ksur tad-dritt tal-Unjoni, peress li l-kisba tar-riżultat previst mill-imsemmija direttiva ma tistax titqies li tkun serjament kompromessa qabel ma din tkun tifforma parti mill-ordinament ġuridiku tal-Unjoni.
               
            
         (1)  ĠU C 222, 6.7.2020.